CELEX: C2006/131/98
Language: fi
Date: 2006-06-03 00:00:00
Title: Asia F-41/06: Kanne  12.4.2006  — Marcuccio v. komissio

3.6.2006   
            
            
               FI
            
            
               Euroopan unionin virallinen lehti
            
            
               C 131/54
            
         Kanne 12.4.2006 — Marcuccio v. komissio
   (Asia F-41/06)
   (2006/C 131/98)
   Oikeudenkäyntikieli: italia
   Asianosaiset
   
      Kantaja: Luigi Marcuccio (Tricase, Italia) (edustajat: professore ja asianajaja L. Garofalo)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 30.5.2005 tekemä päätös, jolla kantaja siirrettiin eläkkeelle ja jolla hänelle henkilöstösääntöjen 78 artiklan 3 kohdan säännösten nojalla myönnettiin työkyvyttömyyseläke, on kumottava
            
         
               —
            
            
               komission 16.12.2005 tekemä, 20.1.2006 tiedoksiannettu päätös, jolla hylättiin kantajan 30.5.2005 tehdystä päätöksestä tekemä valitus, on kumottava
            
         
               —
            
            
               edellä mainittuihin päätöksiin liittyvät useat erilaiset toimenpiteet on kumottava
            
         
               —
            
            
               komissio on velvoitettava korvaamaan kantajalle aineelliset vahingot sekä henkinen kärsimys laillisine korkoineen
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa päätöksen, jolla hänet on siirretty eläkkeelle pysyvän työkyvyttömyyden vuoksi sekä tähän päätökseen liittyvät useat eri toimenpiteet.
   Hän väittää, että riitautetut päätökset ovat lainvastaisia sen vuoksi, että
   
               —
            
            
               niitä ei ole millään tavoin perusteltu ja niissä toistellaan samoja asioita, ne ovat ristiriitaisia ja epäyhtenäisiä
            
         
               —
            
            
               henkilöstösääntöjen liitteessä II olevassa 9 artiklassa määrättyjä puolustautumisoikeuksia on loukattu
            
         
               —
            
            
               menettelyvirheitä on tapahtunut ja lakia sekä olennaisia sääntöjä on rikottu
            
         
               —
            
            
               huolenpitovelvollisuutta ja hyvän hallinnon periaatetta ei ole noudatettu
            
         
               —
            
            
               harkintavaltaa on käytetty väärin ja periaatetta neminem laedere on loukattu.